Festivalet e filmit të mbajtura në Prishtinë

Kryeqyteti i Kosovës, Prishtina, veçanërisht Teatri Kombëtar-Prishtina është mikpritës i shumë festivaleve të ndryshme të filmit. Të famshëm nga e gjithë bota ecin në tapetin e kuq të festivaleve që mbahen çdo vit. Këto festivale bëjnë që qyteti të tërheqë interes nga vizitorët vendas dhe ndërkombëtarë, duke e bërë jetën e qytetit më dinamike.Ky artikull i dedikohet të gjithë festivale të filmit të mbajtura në kryeqytetin e Kosovës,Prishtinën.

## Festivali Ndërkombëtar i Filmit në Prishtinë 
Festivali Ndërkombëtar i Filmit në Prishtinë (PriFilmFest) është një festival vjetor shtatëditor.  Filloi në vitin 2009 si shenjë pas shpalljes së pavarësisë . Ai mbahet në Teatrin Kombëtar-Prishtinë në shtator. Si pjesë e ngjarjes, fituesit marrin një statujë të quajtur " *Hyjnesha e Artë* ", e cila bazohet në figurën " Hyjnesha në Fron "  që u zbulua në Kosovë në vitin 1960 afër Therrtorës së Qytetit, dhe ështe bërë simbol i qytetit të Prishtinës. Prej vitit 2010 PriFilmFest ka lansuar Forumin PriFilm i cili përbëhet nga seminare, punëtori dhe diskutime ndërmjet kineastëve kosovarë dhe atyre nga vendet fqinje.

Themeluesit e PriFilmFest janë: Vjosa Berisha, Fatos Berisha, Orhan Kerkezi dhe Faton Hasimja.

## Hyjnesha në Fron 
Fest Film Kosova “ **Hyjnesha në Fron** ” është një festival vjetor i themeluar në vitin 2002.   Ai mbahet midis shtatorit dhe dhjetorit. Në pesë edicionet e para festivali është mbajtur në qytete të ndryshme të Kosovës. Tani tradicionalisht mbahet në kryeqytetin e Kosovës, Prishtinë. Emri i festivalit vjen nga monumenti 5000-vjeçar i gjetur në Prishtinë afër therrtorës së qytetit, dhe u bë simboli i qytetit të Prishtinës. 

Programi i festivalit përfshin filma artistikë me metrazh të gjatë dhe filma të shkurtër. Konkursi është i ndarë në: 

# Konkursi Ndërkombëtar – për filma artistikë nga e gjithë bota (mbi 60 minuta)
# Konkursi i Filmave të metrazhit të shkurtër - për filma të shkurtër nga e gjithë bota (40 minuta ose më pak)
# Konkursi i filmave të shkurtër - për konkursin kombëtar të filmave të shkurtër (40 minuta ose më pak)
# Shfaqje Speciale - filma të rinj nga filmbërës të njohur

**Çmimet :**

* *Aktori kryesor*
* *Aktorja kryesore*
* *Aktor me rol dytësor*
* *Aktorja e rolit dytësor*
* *Çmimi për skenarin më të mirë*
* *Çmimi i Fotografisë më të Mirë*
* *Çmimi për regjisorin më të mirë*
* *Çmimi i filmit më të mirë*
* *Çmimi më i mirë ndërkombëtar*
* *Kinemaja e së ardhmes*
* *Shpërblimi për punën e jetës*

## Skena Up 
parapamje| Festivali Ndërkombëtar Studentor i Filmit dhe Teatrit "SKENA UP".
" **Skena Up Festival** " është një festival i përvitshëm ndërkombëtar shtatëditor i veçantë për studentët e filmit dhe teatrit.   Filloi në vitin 2003 dhe mbahet në mes të tetorit dhe dhjetorit në Teatrin Kombëtar të Prishtinës . Është themeluar nga një grup studentësh dhe artistësh të rinj nga Universiteti i Prishtinës . Është formuar si një konkurs për artistët e ardhshëm që e bën këtë festival unik. Festivali ka dy synime. Së pari ofrimi i një forumi të përshtatshëm për studentët që të prezantojnë punën e tyre para publikut, duke krijuar kështu ndërveprim me audiencën dhe gjithashtu marrjen e komenteve. Së dyti, duke mbledhur bashkëmoshatarë nga e gjithë bota dhe duke i prezantuar studentët me regjisorë, producentë, shkrimtarë dhe aktorë të njohur ndërkombëtarisht. Si pjesë e festivaleve janë punëtoritë, AfterParties dhe vullnetarët.

Skena UP është pjesë e The International Young Makers in Transit  që synon të krijojë mundësi për krijuesit e rinj evropianë të teatrit për të shfaqur punën e tyre në platforma në të gjithë Evropën. Gjatë pjesëmarrjes, artistët e rinj angazhohen me kolegë evropianë dhe do të ndërtojnë një rrjet ndërkombëtar.

**Çmimet :** 

**Konkursi i Filmit**

* *Filmi më i mirë fiction*
* *Filmi më i mirë dokumentar*
* *Filmi më i mirë i animuar*
* *Filmi më i mirë kombëtar*
* *Më e mira "ExYU Generation Next"*
* *Përmendja speciale e jurisë*

**Konkursi i Teatrit**

* *Shfaqja më e mirë teatrore*
* *Regjia më e mirë*
* *Aktori më i mirë*
* *Çmimi ADRIANA*
* *Përmendja speciale e jurisë*

## Nëntë njëmbëdhjetë 
" **Nine Eleven** " është një festival vjetore ku mbahet si dedikim për jetët e humbura në sulmin terrorist të Kullave Binjake në SHBA, në 2001.   Filloi në vitin 2003 si një konkurs filmi, skulpture dhe dizajni modern që shpreh këndvështrimet e artistëve në atë ditë të veçantë në 2001. Nga edicioni i dytë ka vetëm konkurrencë të filmave të shkurtër. Mbahet në shtator në Teatrin Kombëtar-Prishtinë kushtuar vetëm për filmbërësve shqiptarë. Është themeluar nga Blerim Gjoci.

**Çmimet :** 

* *Filmi më i mirë*
* *Kinematografia më e mirë*
* *Editimi më i mirë*
* *Regjia më e mirë*
* *Skenari më i mirë*
* *Aktorja më e mirë*
* *Aktori më i mirë*
* *Muzika më e mirë*

## Festivali i Filmit Rolling 
" **Rolling Film Festival** " është festival ndërkombëtar katërditor i filmit kushtuar komunitetit rom.  Filloi në vitin 2009 dhe tani është në edicionin e katërt. Në edicionin e tretë festivali u zhvillua në 5 vende të ndryshme të shfaqjes në të gjithë qytetin e Prishtinës .  Filmat janë përzgjedhur për të demonstruar diversitetin, pasurinë dhe humanizmin e përbashkët të historive rome, prandaj qëllimi i festivalit është shfaqja e "ëndrrave" dhe kulturës së komunitetit rom.  Pjesa e festivalit janë sesione diskutimi mes filmave, punëtorive, vullnetarëve dhe koncerteve muzikore.

## Festivali i Filmit Një Botë 
Festivali i Filmit **"Një Botë"** është një Festival qe mbahet gjdo vitë.Festival ndërkombëtar i  dokumentarëve për të Drejtat e Njeriut ku u shfaqën mbi 320 filma dokumentarë, me temën e shkeljeve drastike të të drejtave të njeriut në mbarë globin. Ai mbahet në kinemanë "ABC" në Prishtinë .   Filloi në vitin 2000 dhe tani është në edicionin e 22-të. Organizohet nga Këshilli për Mbrojtjen e të Drejtave dhe Lirive (KMDLNj),  si pjesë e Festivalit " World One " me bazë në Pragë. Qëllimi i Festivalit është të promovojë të drejtat e njeriut, liritë dhe demokracinë, por edhe të shfaqë debate kuptimplote për çështje si të drejtat e njeriut, shoqëria civile, politika e jashtme, politika mjedisore, etj. Festivali “Një Botë” mbetet një organizim unik në Kosovë për shkak të temës së tij.

## Referime